Anotācija (ex-ante) 25-TA-2660
Izdrukāts 29.07.2026. 21.17 - 3.0 Redakcija
Anotācija (ex-ante) 25-TA-2660
Izdrukāts 29.07.2026. 21.17 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2004. gada 26. oktobra noteikumos Nr. 893 "Iepirkumu uzraudzības biroja nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Noteikumu projekts ir sagatavots, pamatojoties uz Ministru kabineta 2025. gada 26. augusta sēdes protokollēmuma (protokols Nr. 33, 52. §) "Informatīvais ziņojums "Par darba grupas publiskā iepirkuma efektivitātes palielināšanai rezultātu un priekšlikumiem tālākai publisko iepirkumu sistēmas attīstībai"" (turpmāk – protokollēmums) 8.5. apakšpunktā doto uzdevumu Iepirkumu uzraudzības birojam (turpmāk – Birojs) sagatavot un līdz 2025. gada 1. novembrim iesniegt izskatīšanai Ministru kabinetā atbilstošus grozījumus Ministru kabineta 2004. gada 26. oktobra noteikumos Nr. 893 "Iepirkumu uzraudzības biroja nolikums" (turpmāk – Nolikums) saistībā ar to, ka ar 2026. gada 1. janvāri Birojs kā publisko iepirkumu centrālā vadības un infrastruktūras nodrošinātāja iestāde pārņem savā bilancē no Valsts digitālās attīstības aģentūras Elektronisko iepirkumu sistēmu ar visām tās apakšsistēmām: e-konkursi, e-izsoles, e-izziņas, e-pasūtījumi.
1.2. Mērķis
Mērķa apraksts
Aktualizēt Nolikumā ietvertās Biroja funkcijas un uzdevumus atbilstoši protokollēmumā norādītajam, kā arī veikt Nolikumā redakcionālus precizējumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
1) Nolikuma 4.1. apakšpunkts nosaka, ka Birojs uzrauga pasūtītāju, sabiedrisko pakalpojumu sniedzēju, publisko partneru un publisko partneru pārstāvju veikto iepirkuma procedūru un koncesijas procedūru atbilstību normatīvajos aktos noteiktajām prasībām. Ir nepieciešams 4.1. apakšpunkta redakcionāls precizējums, lai minētajā tiesību normā atspoguļotu precīzu, no publisko iepirkumu regulējuma izrietošu Biroja kompetences tvērumu.

2) Nolikuma 4.2. apakšpunkts nosaka, ka Birojs sniedz metodisko atbalstu iepirkuma procedūru organizēšanā. Šāda tiesību normas jēga saturiski atšķiras no Publisko iepirkumu likuma 66. panta pirmās daļas 3. punktā minētās Biroja funkcijas, atbilstoši kurai Biroja funkcija ir sniegt metodisku palīdzību un konsultācijas un rīkot mācības par publiskos iepirkumus regulējošu normatīvo aktu piemērošanu, nevis metodiski atbalstīt pašas iepirkumu procedūras organizēšanu. Līdz ar to nepieciešams redakcionāli precizēt Nolikuma 4.2. apakšpunktu.

3) Publisko iepirkumu likuma 1. panta 25. punkts nosaka, ka Publikāciju vadības sistēma ir Biroja pārziņā esoša valsts informācijas sistēma, kura nodrošina tādas informācijas sagatavošanu un iesniegšanu  Birojam, publicēšanu tā tīmekļvietnē vai nosūtīšanu Eiropas Savienības Publikāciju birojam publicēšanai Eiropas Savienības Oficiālajā Vēstnesī, kas sagatavojama, iesniedzama un publicējama saskaņā ar normatīvajiem aktiem.  Ministru kabineta 2022. gada 20. decembra noteikumu Nr. 816 "Publisko elektronisko iepirkumu noteikumi" 2.1. apakšpunkts nosaka, ka e-iepirkumu sistēma ir Valsts reģionālās attīstības aģentūras pārziņā esoša valsts informācijas sistēma tīmekļvietnē https://www.eis.gov.lv, kas sastāv no e-izziņu, e-pasūtījumu, e-konkursu un e-izsoļu apakšsistēmām. Abās minētajās sistēmās pasūtītājiem un sabiedrisko pakalpojumu sniedzējiem manuāli un atkārtoti jāievada  dati, lai nodrošinātu publisko iepirkumu izsludināšanu, attiecīgi tiek radīts lieks administratīvais slogs. Datu salāgošana starp šīm sistēmām savā starpā ir apgrūtināta, jo datu klasifikatori nav savstarpēji saskaņoti. 2025. gada 26. augusta Ministru kabineta sēdē (protokollēmums) Ministru kabinets izskatīja un pieņēma zināšanai informatīvo ziņojumu "Par darba grupas publiskā iepirkuma efektivitātes palielināšanai rezultātu un priekšlikumiem tālākai publisko iepirkumu sistēmas attīstībai" (turpmāk – Informatīvais ziņojums), kurā uz minēto problēmu norādījuši paši pasūtītāji un sabiedrisko pakalpojumu sniedzēji[1]. Informatīvajā ziņojumā konceptuāli tika atbalstīta Elektronisko iepirkumu sistēmas uzturēšanas un attīstīšanas funkciju un ar to saistīto amata vietu nodošana Birojam ar 2026. gada 1. janvāri. Ar protokollēmuma 8.1. apakšpunktā pieņemto lēmumu Elektronisko iepirkumu sistēma pāries Biroja bilancē, tādējādi Birojam kļūstot par centrālo publisko iepirkumu vadības iestādi un digitālās infrastruktūras nodrošinātāju. Minētā sakarā ar protokollēmuma 8.5. apakšpunktu (25-TA-1900) Birojam uzdots līdz 2025. gada 1. novembrim sagatavot un noteiktā kārtībā iesniegt izskatīšanai Ministru kabinetā atbilstošus grozījumus Nolikumā. Atbilstoši Informatīvajā ziņojumā nolemtajam par Elektronisko iepirkumu sistēmas uzturēšanas un attīstīšanas funkcijas pāreju Biroja kompetencē, Nolikuma 4. punkts (Biroja funkcijas) papildināms ar funkciju par elektronisko iepirkumu digitālās vides un tās attīstības nodrošināšanu. Minētās funkcijas ietvaros Birojs turpinās Publikāciju vadības sistēmas uzturēšanu, tostarp nodrošinot ar šo sistēmu saistīto risinājumu darbību. Kļūstot par Elektronisko iepirkumu sistēmas pārzini, Birojs nodrošinās arī šīs sistēmas un ar to saistīto risinājumu uzturēšanu un drošību atbilstoši normatīvo aktu prasībām. Vienlaicīgi Birojam būs iespēja vienoti un stratēģiski plānot abu sistēmu turpmāko attīstību, pakāpeniski virzoties uz vienotu, savstarpēji integrētu elektronisko iepirkumu digitālo vidi, attīstot nepieciešamos specializētos un ar publisko iepirkumu regulējumu salāgotus risinājumus. Attiecīgi norādāms, ka Biroja pienākumos ietilpst elektronisko iepirkumu digitālās vides informācijas un komunikāciju tehnoloģiju risinājumu uzturēšanas un attīstības funkciju īstenošana, tai skaitā sistēmu nepārtrauktas darbības nodrošināšana, funkcionalitāšu pilnveide un attīstības virzienu noteikšana, veicinot efektīvāku resursu izmantošanu un lietotājiem pārskatāmu sistēmu vidi.

4) Nolikuma 5.1. apakšpunkts paredz, ka Birojs ārējos normatīvajos aktos noteiktajos gadījumos nodrošina pasūtītāju, sabiedrisko pakalpojumu sniedzēju, publisko partneru un publisko partneru pārstāvju paziņojumu par iepirkumiem un koncesijām pārbaudi un ievieto tos Biroja mājaslapā internetā, savukārt Nolikuma 5.2. apakšpunkts paredz, ka ārējos normatīvajos aktos noteiktajos gadījumos nodrošina paziņojumu par iepirkumiem un koncesijām publicēšanu oficiālajā izdevumā "Eiropas Savienības Oficiālais Vēstnesis". Ar 2023. gada 5. oktobrī pieņemtajiem grozījumiem Publisko iepirkumu likumā, kas stājās spēkā 2023. gada 25. oktobrī, ir veiktas izmaiņas, līdz ar to redakcionāli jāprecizē Nolikuma 5.1. un 5.2. apakšpunkts, kas tiek apvienoti.

5) Nolikuma 5.5. apakšpunkts nosaka, ka Birojs apkopo un sniedz statistisko informāciju par iepirkumiem un koncesijām valstī, kā arī sagatavo attiecīgus pārskatus. Šobrīd Saeimā ir iesniegts Finanšu ministrijas izstrādātais likumprojekts "Grozījumi Publisko iepirkumu likumā" (Nr. 996/Lp14, turpmāk – likumprojekts), kurš paredz iekļaut Biroja funkcijās ar publiskajiem iepirkumiem saistīto datu uzkrāšanu, apkopošanu un pieejamības nodrošināšanu, ko Birojs jau īsteno. Papildus paredzēts nodrošināt datu apstrādi, lai identificētu iepirkumu riskus, vērtētu pasūtītāju iepirkumu rezultātus un mērķtiecīgi sadarbotos ar pasūtītājiem. Nepieciešams Nolikuma 5.5. apakšpunktu attiecīgi precizēt.

6) Nolikuma 5.6. apakšpunktā izmantots novecojis termins "mājas lapa internetā", kas aizstājams ar mūsdienu latviešu valodā lietoto terminu "tīmekļvietne".

7) Nolikuma 19.2 punkts nosaka, ka Biroja amatpersonu pieņemtos lēmumus administratīvo pārkāpumu lietās var apstrīdēt, iesniedzot attiecīgu iesniegumu Biroja vadītājam, savukārt Biroja vadītāja pieņemtos lēmumus var pārsūdzēt Administratīvajā tiesā. Šis regulējums neatbilst pašlaik spēkā esošajam Administratīvās atbildības likumam, kura 176. pants paredz, ka administratīvo pārkāpumu lietās pirmās instances tiesa ir rajona (pilsētas) tiesa. Tāpat Nolikuma 19.2 punkta terminoloģija ir precizējama atbilstoši Administratīvās atbildības likumā lietotajai, kas paredz iespēju amatpersonas pieņemto lēmumu administratīvā pārkāpumu lietā pārsūdzēt, nevis apstrīdēt.


[1] Informatīvā ziņojuma "Par darba grupas publiskā iepirkuma efektivitātes palielināšanai rezultātu un priekšlikumiem tālākai publisko iepirkumu sistēmas attīstībai" 2. pielikums (25-TA-1900).
Problēmas un risinājumi
Problēmas apraksts
Valsts pārvaldes iekārtas likuma 16. panta pirmajā daļā noteikts, ka tiešās pārvaldes iestādes darbību reglamentē Ministru kabineta apstiprināts nolikums. Atbilstoši Valsts pārvaldes iekārtas likuma 16. panta otrajai daļai nolikumā citstarp norāda iestādes funkcijas, uzdevumus un kompetenci. Ņemot vērā protokollēmumā nolemto un tā 8.5. apakšpunktā uzdoto uzdevumu, nepieciešams aktualizēt Nolikumu, kā arī novērst tajā citas konstatētās nepilnības un pretrunas ar ārējiem normatīvajiem aktiem.
Risinājuma apraksts
Noteikumu projektā iekļauti 3 punkti, kas paredz šādus grozījumus:
1) Noteikumu projekta 1. punkts izsaka Nolikuma 4. punktu jaunā redakcijā, lai to papildinātu ar Biroja funkciju iepirkumu digitālās vides nodrošināšanā atbilstoši protokollēmumā nolemtajam, kā arī lai precizētu Biroja kompetenci atbilstoši publisko iepirkumu regulējošo normatīvo aktu tvērumam.
2) Noteikumu projekta 2. punkts paredz izteikt 5. punktu jaunā redakcijā, lai aktualizētu Nolikuma 5.1., 5.2., 5.5. un 5.6. apakšpunktus.
3) Noteikumu projekta 3. punkts paredz izteikt jaunā redakcijā 19.2 punktu, lai to salāgotu ar Administratīvās atbildības likuma regulējumu.
Noteikumi stāsies spēkā vispārējā kārtībā, vienlaikus grozījumi Nolikumā un grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi" (25-TA-2451) ir uzskatāmi par vienu dokumentu paketi un ir izskatāmi vienā Ministru kabineta sēdē.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Informāciju par projekta ietekmi uz valsts budžetu atspoguļota projekta "Grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi"" (25-TA-2451) sākotnējās ietekmes (ex-ante) novērtējuma ziņojuma (anotācijas) 3.sadaļā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2016. gada 14. jūnija noteikumi Nr. 375 "Valsts digitālās attīstības aģentūras nolikums".
Pamatojums un apraksts
Protokollēmuma 8.5. apakšpunktā noteiktais uzdevums.
Atbildīgā institūcija
Viedās administrācijas un reģionālās attīstības ministrija
4.1.2. Publisko elektronisko iepirkumu noteikumi
Pamatojums un apraksts
Protokollēmuma 8.5. apakšpunktā noteiktais uzdevums.
Atbildīgā institūcija
Finanšu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Nav nepieciešama diskusija ar sabiedrību par noteikumu projektā iekļautajiem grozījumiem, jo tie tiek pieņemti, lai precizētu Biroja darbības regulējumu ārējos normatīvajos aktos noteikto funkciju, tiesību un pienākumu ietvaros.
Projekts un tā anotācija pēc to ievietošanas Vienotajā tiesību aktu projektu izstrādes un saskaņošanas portālā būs publiski pieejams tā publiskajā daļā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iepirkumu uzraudzības birojs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Jā
	Birojam pārņemot no Valsts digitālās attīstības aģentūras Elektronisko iepirkumu sistēmas attīstīšanas funkciju, tiek pārdalītas trīs amata vietas un finansējums no Viedās administrācijas un reģionālās attīstības ministrijas budžeta programmas 32.00.00 "Valsts digitālās attīstības politikas īstenošana" uz Finanšu ministrijas  budžeta programmu 32.00.00 "Iepirkumu uzraudzības birojs".

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Biroja funkcijas tiek paplašinātas, paredzot, ka Birojs pēc 2026. gada 1. janvāra nodrošina elektronisko iepirkumu digitālo vidi un tās attīstību.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

